Ֆելիսիտի Հաֆման

**Ֆելիսիտի Քենդալ Հաֆման** (, ), ամերիկացի դերասանուհի։ Արժանացել է «Էմմի», «Ոսկե գլոբուս», «ԱՄՆ գիլդիայի կինոդերասաններ» մրցանակների։ Նա հայտնի է դարձել «Հուսահատ տնտեսուհիները»  (2004-2012) ֆիլմում Լինեթ Սկավոյի դերի և «Սպորտի գիշեր» (1998-2000) հեռուստասերիալում դերի շնորհիվ։

2006 թվականին առաջադրվել է «Օսկար» մրցանակի և արժանացել է «Ոսկե գլոբուս» մրցանակի` «Լավագույն կանացի դեր» կատեգորիայում։ Նաև հայտնի է «Մագնոլիա», «Պատերազմի ճանապարհին», «Ֆիբին հրաշքների աշխարհում», «Անկառավարելին» և «Տորթ» ֆիլմերում իր կատարած դերերի համար։ 2012 թվականին Հոլիվուդյան փառքի ծառուղում ստացել է աստղ։ 2015 թվականից մինչև 2017 թվականը նկարահանվել է «Ամերիկյան հանցագործություններ» հեռուստասերիալում, որի շնորհիվ ստացել է «Էմմի», «Ոսկե գլոբուս» և «ԱՄՆ գիլդիայի կինոդերասաններ» մրցանակներ։

## Վաղ կյանք
Ֆելիսիտի Հաֆմանը ծնվել է 1962 թվականի դեկտեմբերի 9-ին ԱՄՆ-ի Բրեդֆորդ քաղաքում։ Նրա մայրը` դերասանուհի Գրեյս Վալեն, և հայրը` Բանկեր Մուր Պետերս Հաֆմանը, բացի Հաֆմանից ունեցել են նաև 6 աղջիկ և մեկ տղա։ Ծնողները բաժանվել են, երբ դերասանուհին եղել է մեկ տարեկան։ Դրանից հետո դերասանուհին ապրել է մոր մոտ։

## Գործունեություն
Հաֆմանը իր գործունեությունը սկսել է թատրոնում, նա հանդես է եկել բազմաթիվ ներկայացումներում։ 1988 թվականին նա առաջին անգամ ելույթ է ունեցել Բրոդվեյում՝ «Speed the Plow» բեմադրության գլխավոր դերում, որտեղ փոխարինել է Մադոննային։ Նույն տարում նա սկսել է իր գործունեությունը կինոյում, նկարահանվել է «Ամեն բան փոխվում է» և «քաղցր ֆաբրիկա» ֆիլմերում։ Ֆիլմերում նկարահանվելու հետ մեկտեղ թատրոնում նույնպես շարունակել է աշխատանքը։ 1990 թվականին նա նկարահանվել է «Ճակատագրի հակառակ կողմը» ֆիլմում, խաղացել է Մինիի դերը։

1991 թվականին Հաֆմանը խաղացել է իր առաջին գլխավոր դերը՝ հեռուստատեսությունում Սթիվեն Քինգի «ոսկե տարիներ» վեպի համանուն սերիալում։ Հաջորդ տարի նա հայտնվել է «շարժուն ավազներ.ելք չկա» ֆիլմում, որտեղ նրա գործընկերը եղել է Դոնալդ Սազերլենդը։ Նա եղել է «Օրենք և կարգ», «Վաղը կսկսվի այսօրը» հեռուստատեսային շարքերի հյուրը։ 1994 և1995 թվականներին  նա ստացել է հեղինակավոր «Obie» թատերական մրցանակ՝ «Կրիպտոգրամայի» դերի համար։

1995-ից մինչև 1998 թվականն ընկած ժամանակահատվածը նկարահանվել է «Հակերները», «Իսպանացի բանտարկյալը» և «Հանցավոր աշխարհ» ֆիլմերում։ 1998 թվականից մինչև 2000 թվականը խաղացել է քննադատների կողմից բարձր գնահատականի արժանացած «Սպորտի գիշերը» ֆիլմում՝ մարմնավորելով գլխավոր հերոսներից մեկին։ Այս ֆիլմի շնորհիվ արժանացել է մրցանակների և անվանակարգերի շարքի, այդ թվում նաև «Ոսկե գլոբուս»։
մինի|374x374փքս|«Օսկար» մրցանակաբաշխություն
Սերիալի ավարտից հետո ունեցել է առաջնեկին և վերադարձել է աշխատանքի։ Նա ներկայացման ժամանակ խաղացել է 19-րդ դարի *Boston Marriage-ի* գլխավոր դերը։ 90-ական թվականներից դարձել է դերասանական վարպետության անկախ ակադեմիայի նախագահ։ 2001 թվականին CBS ալիքի համար դարձել է «Սրտի բաժին» սերիալի օդաչու, սակայն սահմանափակվել է հեռուստասերիալով։ Նույն թվականին Ահարոն Սորկինի հետ նկարահանվել է «Արևմտյան թևեր» ֆիլմում, իսկ Մեր Ուինինգեմի հետ՝ «Արագ որոշում» ֆիլմում։ 2002 թվականին «HBO» հեռուստացանցում «Պատերազմի ճանապարհին» ֆիլմում խաղացել է Լեդի Բյորդ Ջոնսոնի գլխավոր դերը։

Հաֆմանը, 2003 թվականին թմրամոլ կնոջ գլխավոր դերն է խաղացել Showtime հեռուստաալիքի «Փլուզում» մինի-սերիալում և նկարահանվել է «Ֆրեյզեր» սիթքոմի տասներորրդ և տասնմեկերորրդ սեզոններում։ 2004 թվականի սկզբին նա հայտնվել է «Մոդայիկ մայրիկը», «Դարձունակ սխալներ» և «Սուրբ ծնունդն անհաջողակների հետ» ֆիլմերում, և ոչ երկար ժամանակ «Շրջանային դատախազ» սերիալում։

2004 թվականից մինչև 2012 թվականը Հաֆմանը «Հուսահատ տնտեսուհիները» հեռուստասերիալում Լիննետ Սկովայի դերն է խաղացել։ Շոուում ունեցած ելույթի համար նա բազմաթիվ մրցանակներ և անվանակարգեր է ստացել, ներառյալ 2005 թվականին «Էմմի» մրցանակը՝ լավագույն դերասանուհու դերը կատակերգական հեռուստասերիալում և ԱՄՆ կինոդերասանների գիլդիայի երեք մրցանակները։ Ուշագրավ է, որ Հաֆմանը համարվել է չորս առաջատար սերիալի դերասանուհիներից մեկը, ով շահել է «Էմմի» մրցանակ և հետո կրկին մրցանակի է առաջադրվել։

2005 թվականին դուրս է եկել «Տրանսամերիկա» ֆիլմը, որից հետո Հաֆմանը տարվա լավագույն դերասաններից մեկն է ճանաչվել և արժանացել է քննադատների գովասանքին։ Նա իր տրանսսեքսուալի խաղի համար բազմաթիվ մրցանակներ և անվանակարգեր է ստացել։ 2006 թվականին «Ոսկե գլոբուս» է շահել՝ «Լավագույն դերասանուհու դերը դրամայում» կատեգորիայում և «Օսկար»-ի է արժանացել։ Նա նաև հեղինակային «Անկախ ոգի» մրցանակին է արժանացել։

«Տրանսամերիկա» ֆիլմում ունեցած հաջողություններից հետո, դերասանուհուն սկսել են հրավիրել գլխավոր դերերի, նա 2007 թվականին խաղացել է «Գահավեժ Վրաստանը» կատակերգական դրամայում և 2008 թվականին քննադատների կողմից գնահատված «Ֆիբին հրաշքների աշխարհում» անկախ դրամայում։ Հաֆմանը 2010 թվականի աշնանը հասարակությանն է ներկայացրել իր «Լեսթեր» ֆիլմը, որը դարձել է իր դեբլյուտը, որպես ռեժիսոր և հեղինակ։

Հաֆֆմանը 2012 թվականի մարտի 7-ին, ինչպես նաև նար ամուսին Ուիլիամ Մեիսին, Հոլիվուդյան փառքի ծառուղում կրկնակի աստղի դափնեկիր են դարձել։

2013 թվականի փետրվարին հայտարարվել է, որ Հաֆմանը պետք է խաղա Fox-ի «Բումերանգ» պիլոտային սերիայում։ Սյուժեի կենտրոնում Մարջի Համիլտոնն է (Հաֆման), պրոֆեսիոնալ մարդասպան է, լրտես և քողարկման վարպետ, որը առանց ջանքի կատարում է իր աշխատանքը և միաժամանակ զբաղվում է երեխաների դաստիարակությամբ, երկու կյանք է վարում։

2014 թվականին, Հաֆմանը «Ամերիկյան հանցագործություն» սերիալ-անթոլոգիայում գլխավոր դերի է հրավիրվել, որը դուրս է եկել *ABC*-ում՝ 2014–2015 թվականներին։ Հետո հայտարարվել է, որ Հաֆմանը սեփական պրոյեկտ է մշակել *ABC*-ի համար, Քերոլ Մենդելսոնի հետ միասին, որտեղ նույնպես գլխավոր դեր է խաղացել՝ Նյու Յորքում հատուկ գործակալ տեռորիզմների դեմ պայքարում։

## Անձնական կյանք
1997 թվականի սեպտեմբերի 6–ին՝ 15 տարվա հարաբերություներից հետո, Հաֆմանը ամուսնացել է դերասան Ուիլյամ Հ․ Մեյսիի հետ։ Նրանք ունեն երկու աղջիկ՝ Սոֆյան (ծնվ․ 2000 թվականի դեկտեմբերի 1–ին) և Ջորջյա Գրեյսը (ծնվ․ 2002 թվականի մարտի 14–ին)։

### Խարդախության մեղադրանքները
2019 թվականի մարտի 12-ին Հաֆմանը դարձել է քոլեջի ընդունելության քննության սկանդալում ՀԴԲ-ի և ԱՄՆ-ի դատախազության կողմից մեղադրվող տասնյակ անձանցից մեկը։ Դատախազները պնդում էին, որ Հաֆմանի $ 15,000 նվիրատվությունը *Key Worldwide Foundation*–ին, որը ենթադրաբար բարեգործական էր, իրականում վճար էր այն մարդուն, ով ձևանում էր Հաֆմանի դուստրը, հանձնել էր SAT–ը և ստացել գնահատական, զգալիորեն ավելի բարձ, քան նախնական մակարդակով։ Հաֆմանը ձերբակալվել էր մարտի 12-ին՝ փոստից խարդախություն կատարելու նպատակով դավադրության մեղադրանքով, սակայն ազատ էր արձակվել 250 000 ԱՄՆ դոլար գրավի դիմաց։ Ապրիլի 3-ին Բոստոնի դատարանում իր ելույթի ժամանակ նա խոստովանել է իր իրավունքները, մեղադրանքները և առավելագույն հնարավոր պատիժները. նա հրաժարվել է նախնական դատաքննությունից, ստորագրել է ազատման պայմանները, և նրան թույլ են տվել հեռանալ։

2019 թվականի մայիսի 13-ին Հաֆմանն իրեն մեղավոր է ճանաչել մասնավոր ծառայությունների հետ կապված խարդախության մեջ։ Սեպտեմբերի 13-ին Հաֆմանը դատապարտվել էր 14 օրվա ազատազրկման։ Նա նաև տուգանվել է 30.000 դոլարով և ստացել 250 ժամ հասարակական աշխատանք։ 2019 թվականի հոկտեմբերի 15-ից Հաֆմանը 14-օրյա պատիժ է կրել Կալիֆոռնիայի Դուբլինի Դաշնային ուղղիչ հաստատությունում։ Նա պետք է ազատ արձակվեր բանտից 2019 թվականի հոկտեմբերի 27-ին, սակայն 2 օր շուտ ազատ արձակվեց, քանի որ հոկտեմբերի 27-ին հանգստյան օր էր։ Ազատ արձակվելուց հետո նա նաև մեկ տարի պայմանական պատիժ է ստացել։

## Ֆիլմագրություն
### Կինո

### Հեռուստատեսություն

### Թատրոն

## Մրցանակներ և անվանակարգեր

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Հոլիվուդյան փառքի ծառուղի
Կատեգորիա:Դերասանուհիներ այբբենական կարգով
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ